SET สัปดาห์นี้  “Sideways ” จับตาประชุมกนง.-ตัวเลขส่งออก แนะสอย TLI-SCB-BJC หุ้นเด่น
โนมูระฯ ชี้ SET สัปดาห์นี้  “Sideways ” จับตาประชุมกนง.-ตัวเลขส่งออก 28-30 ก.ย.นี้ แนะสอย TLI-SCB-BJC หุ้นเด่น
โนมูระฯ ชี้ SET สัปดาห์นี้  “Sideways ” จับตาประชุมกนง.-ตัวเลขส่งออก 28-30 ก.ย.นี้ แนะสอย TLI-SCB-BJC หุ้นเด่น
27 ก.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (26-30 ก.ย.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “Sideways” โดยมีแนวต้าน 1,650-1,660 จุด และแนวรับ 1,622-1,611 จุด
โดยในสัปดาห์นี้มีประเด็นที่น่าจับตา อาทิตัวเลขเศรษฐกิจสหรัฐฯ ที่สำคัญระหว่างสัปดาห์ ได้แก่ ยอดสั่งซื้อสินค้าคงทน (เบื้องต้น) ตลาดคาด ลดลง 0.1% เท่ากับเดือนก่อนที่ 0.1% ยอดขายบ้านใหม่ส.ค.65 ตลาดคาด 5.0 แสนหลัง vs prev. ที่ 5.11 แสนหลัง 29 ก.ย.65 และอัตราเงินเฟ้อ PCE ส.ค. ตลาดคาดอยู่ที่  6.0% เทียบช่วงเดียวกันของปีก่อน (prev อยู่ที่ 6.3% เทียบช่วงเดียวกันของปีก่อน)
นอกจากนี้ติดตามผลการประชุมคณะกรรมการนโยบายการเงิน (กนง.) 28 ก.ย.โดย  Nomura คาดปรับเพิ่มดอกเบี้ยนโยบาย 25 bps สู่ 1.0% และมุมมองกนง. รายงานภาวะเศรษฐกิจในประเทศ ส.ค. 65 นอกจากนี้ 26 ก.ย. ติดตามตัวเลขส่งออกไทย ส.ค.65 ตลาดคาดโต 7.7% เทียบช่วงเดียวกันของปีก่อน (prev. +4.3%) และวันที่ 30 ก.ย. ติดตามคำวินิจฉัยศาลรัฐธรรมนูญ กรณีนายกประยุทธ์ฯ ดำรงตำแหน่ง 8 ปี
ส่วนประเด็นอื่นๆต้องจับตา อาทิ 1.ข้อสรุป BOT ต่อการควบคุมดอกเบี้ย Hire-Purchase หลังสิ้นสุดการเสนอความเห็น(กระทบ SAWAD, MTC)  และ 2. ตามข้อสรุป SET50-SET100 เกณฑ์ใหม่ หลังสิ้นสุดการเสนอความเห็น 20 ก.ย.
สำหรับกลยุทธ์การลงทุน : สัปดาห์นี้คาด SET เคลื่อนไหวในลักษณะ Sideways โดยคาดรายงานตัวเลขเศรษฐกิจสหรัฐฯ ที่จะออกมาตลาดยังมีมุมมองชะลอตัว-ทรงตัวย้ำภาพเศรษฐกิจประเทศพัฒนาแล้วกำลังค่อยๆเข้าสู่ภาวะถดถอย กดราคาพลังงาน ถ่วงกลุ่มพลังงานและ หุ้นในกลุ่ม Global Plays แต่บวกหุ้นในธีม Anti-Commodity
ขณะที่คาดการปรับเพิ่มดอกเบี้ยนโยบาย และการให้ภาพบวกต่อเศรษฐกิจในประเทศของ BOT จะหนุนหุ้น Yield Surge และหุ้นอิงในประเทศในกลุ่ม Consumerและ High Growth คาด 1.Anti-Commodity (SCGP, GPSC, TOA, EPG, GULF, SAPPE, BJC) ,2.กลุ่ม High Growth/ Digital Tech ที่อิงความต้องการในประเทศ (JMART, JMT, SINGER, BE8, BBIK, IIG)) และ 3. กลุ่ม Yield Surge(TLI, BLA, KBANK, SCB) ส่วนกลุ่ม Consumer (ADVANC, TIDLOR, INTUCH, DTACMAKRO, CRC, KTC, SNNP, ONEE) ให้เน้นตั้งรับ
สำหรับหุ้นเด่นสัปดาห์นี้แนะนำ TLI,SCB, BJC โดย TLI แนะนำราคาเป้าหมาย 20.10 บาท เนื่องจากยีลด์ที่สูงต่อเนื่องหนุนกลุ่มประกัน และ P/EV ยังต่ำกว่าภูมิภาค ส่วน SCB ราคาเป้าหมาย 155 บาท เนื่องจากหุ้นเด่นในธีมดอกเบี้ยขาขึ้น+เศรษฐกิจในประเทศฟื้นตัว และ BJC ราคาเป้าหมาย 41 บาท เนื่องจากหุ้น Consumer ลุ้นตอบรับเชิงบวกมุมมองเศรษฐกิจในประเทศ BOT